b'\n_START_ARTICLE_\nMuzej Unterlinden\n_START_SECTION_\nZgodovina\n_START_PARAGRAPH_\nMuzej je bil ustanovljen leta 1849, stavbe (opu\xc5\xa1\xc4\x8dene po francoski revoluciji) je re\xc5\xa1ila dru\xc5\xbeba Schongauer (Societe Schongauer), (ki jo je  leta 1847 ustanovil Louis Hugot) ) in zapustil ob\xc4\x8dini. Zbirka je bila sprva osredoto\xc4\x8dena na rimski mozaik, najden v Bergheimu v Zgornjem Renu. \xc5\xa0e vedno je prikazan, na ogled so tudi mav\xc4\x8dni odlitki anti\xc4\x8dnih skulptur, sposojenih iz  Louvra. Leta 1852 se je zbiranje dramati\xc4\x8dno spremenilo, posebno ko so bili v stavbo preseljeni Isenheimski oltar in ve\xc4\x8dina drugih velikih slik in/ali kipov oltarjev iz nekdanjih cerkev, opatij in samostanov iz Colmarja ali Zgornjega Rena. Muzej je odprl svoja vrata v naslednjem letu, leta 1853. _NEWLINE_V 1950-ih in ponovno v 1980-ih je imel muzej vedno ve\xc4\x8d prikazanih predmetov z vseh podro\xc4\x8dij. Zmanjkovalo je prostora, stavba ni bila primerna za ustrezno uporabo razpolo\xc5\xbeljivih povr\xc5\xa1in. Letu 2000 se je mesto Colmar odlo\xc4\x8dilo, da doda stavbe. Na uradni spletni strani muzeja je bilo opisano stanje pred odprtjem raz\xc5\xa1iritve leta 2015: "Danes  muzej pokriva povr\xc5\xa1ino okoli 5620 m\xc2\xb2 skupaj z razstavnimi prostori (4000 m\xc2\xb2), depoji in preostalimi delovnimi prostori (1370 m\xc2\xb2) in pisarnami (250 m\xc2\xb2)."  Med letoma 2009 in 2015 je bila sosednja neobaro\xc4\x8dna stavba, nekdanje kopali\xc5\xa1\xc4\x8de, preoblikovana v dodatek k muzeju in je povezana s staro stavbo z vrsto podzemnih razstavnih prostorov. Nova stavba je bila dodana tudi za ob\xc4\x8dasne razstave, ko je bil nekdanji samostan ponovno temeljito prenovljen in njegovi notranji prostori prerazporejeni. Skupna povr\xc5\xa1ina, odprta za javnost, se je zato pove\xc4\x8dala na 8000 m\xc2\xb2, kar je stalo 44 milijonov evrov.  Raz\xc5\xa1irjen muzej je bil odprt 12. decembra 2015.\n_START_SECTION_\nZbirke\n_START_PARAGRAPH_\nS pribli\xc5\xbeno 200.000 obiskovalci letno je muzej najbolj obiskan v Alzaciji.  Najpomembnej\xc5\xa1i je Isenheimski oltar Matthiasa Gr\xc3\xbcnewalda, pa tudi velika zbirka zgornjerenske srednjeve\xc5\xa1ke in zgodnje renesan\xc4\x8dne umetnosti, med katerimi je najpomembnej\xc5\xa1i doma\xc4\x8din Martin Schongauer z ve\xc4\x8d oltarnimi in \xc5\xa1tevilnimi izvirnimi risbami, grafikami in lesorezi.  Druga znana imena so Albrecht D\xc3\xbcrer (samo gravure), Lucas Cranach starej\xc5\xa1i in Hans Holbein starej\xc5\xa1i ter lokalna slikarja Caspar Isenmann in Jost Haller. Ve\xc4\x8dina zgodnjih slik je delo anonimnih nem\xc5\xa1kih, alza\xc5\xa1kih ali \xc5\xa1vicarskih mojstrov, kot je mojster Stauffenber\xc5\xa1kega oltarja. _NEWLINE_Drugi oddelki v muzeju so: lokalna in mednarodna arheologija; srednjeve\xc5\xa1ko, renesan\xc4\x8dno in baro\xc4\x8dno kiparstvo (versko in posvetno) in vitraji; oro\xc5\xbeje, pohi\xc5\xa1tvo, glasbeni instrumenti in igra\xc4\x8de iz 14. do 19. stoletja; stari, bogato okra\xc5\xa1eni vinski sodi (zbirka Jeana-Jacquesa Waltza, ki jo je podaril leta 1927); moderna in sodobna umetnost. Zaradi splo\xc5\xa1nega pomanjkanja prostora so te zadnje zbirke redko prikazane v celoti, \xc4\x8deprav so zelo dobro zastopane (Pablo Picasso, Jean Dubuffet, Fernand L\xc3\xa9ger, Serge Poliakoff, Georges Rouault, Pierre Bonnard, Robert Delaunay, Otto Dix, Maria Helena Vieira da Silva in drugi). \xc5\xa0iritev stavbe leta 2015 \xc5\xa1vicarskih arhitektov Herzog & de Meuron je bila izrecno namenjena re\xc5\xa1evanju tega problema.\n_START_SECTION_\nRazvoj\n_START_PARAGRAPH_\nZaradi obnove muzeja in zagotovitve ve\xc4\x8d prostora za zbirke je leta 2009 ob\xc4\x8dina Colmar organizirala nate\xc4\x8daj oblikovanja in na koncu izbrala \xc5\xa1vicarske arhitekte Herzog & de Meuron za oblikovanje projekta prenove. Novo lokacijo, ki je skoraj podvojila tlorisno povr\xc5\xa1ino starega muzeja Unterlinden, je 23. januarja 2016  odprl predsednik Francije Fran\xc3\xa7ois Hollande.'